| Medaljeoversikt |
| --- |
| Konkurrerte for Sør-Afrikas flagg Sør-Afrika |
| Sleggekast: |
| Friidrett Afrikamesterskapet i friidrett |
| Sølv | Marrakech 2014 |  73,90 m |
| Gull | Porto-Novo 2012 |  77,22 m |
| Sølv | Nairobi 2010 |  72,56 m |
| Gull | Addis Abeba 2008 |  77,72 m (CR) |
| Gull | Bambous 2006 |  77,55 m (CR) |
| Gull | Brazzaville 2004 |  75,90 m |
| Gull | Radès 2002 |  76,07 m (CR) |
| Gull | Dakar 1998 |  72,11 m (CR) |
| Friidrett Panafrikanske leker |
| Sølv | Brazzaville 2015 |  73,49 m |
| Sølv | Maputo 2011 |  74,66 m |
| Gull | Alger 2007 |  76,73 m |
| Gull | Abuja 2003 |  75,17 m (CR) |
| Gull | Johannesburg 1999 |  74,75 m (CR) |
| Friidrett Afroasiatiske leker |
| Gull | Hyderabad 2003 |  75,67 m |
| Friidrett Samveldelekene |
| Gull | New Delhi 2010 |  73,15 m |
| Bronse | Melbourne 2006 |  73,81 m |
| Bronse | Kuala Lumpur 1998 |  72,83 m |

**Christiaan Johannes Hendrik Harmse** (født 31. mai 1973 i Sasolburg i Free State) er en sørafrikansk friidrettsutøver som konkurrerer i sleggekast. Han har vunnet sleggekast i Samveldelekene, Afrikamesterskapet i friidrett og Panafrikanske leker mange ganger. Han innehar mesterskapsrekorden både i Afrikamesterskapet i friidrett og Panafrikanske leker. I 2016 ble han sørafrikansk mester i denne øvelsen for 21. år på rad, 42 år gammel.

Han har dominert sleggekast i Afrika siden sitt første afrikamesterskap i 1998, der han vant med ny mesterskapsrekord, og han vant også de fire neste afrikamesterskapene. Egyptiske Mostafa Al-Gamel har imidlertid slått Harmse i det siste afrikamesterskapet (2014) og i de Panafrikanske leker (2015). 

Harmse har aldri lyktes i VM-sammenheng - han har aldri kvalifisert seg til finalerunden i et VM. Han har heller aldri deltatt i OL, på grunn av sin religiøse overbevisning, siden han ikke konkurrerer på søndager. Han er den andre utøveren i historien som nekter å delta i OL av religiøse grunner, det er kun skotske Eric Liddell som har gjort dette tidligere; han sto over 100 meter i sommer-OL 1924 fordi finalen ble arrangert på sabbat.

Idrettskarriere
---------------

1990-tallet
Harmse vant sitt første nasjonale mesterskap i 1996. I 1998 deltok han i Afrikamesterskapet i friidrett 1998, der han vant sleggekast med ny mesterskapsrekord på 72,11 meter. I Samveldelekene 1998 kom han på 3.-plass, bak Stuart Rendell og Mick Jones. Han representerte Afrika i Verdenscupen i friidrett 1998, der han kom på 7.-plass. 

I 1999 kom han på 13.-plass i Sommeruniversiaden 1999 i Spania, og han deltok i VM i friidrett 1999 der han kastet 71,57 meter i kvalifiseringsrunden, som var 30. beste resultat og gikk ikke videre til finalen. Han vant Panafrikanske leker 1999 for første gang, med ny mesterskapsrekord på 74,75 meter.

2000-tallet
I Sommeruniversiaden 2001 kom han på 5.-plass, med 76,07 meter. Året etter vant han Afrikamesterskapet i friidrett 2002, igjen med ny mesterskapsrekord, på 76,07 meter, og i Verdenscupen i friidrett 2002 kom han på 4.-plass. Han vant Panafrikanske leker 2003 med ny mesterskapsrekord, og Afroasiatiske leker 2003. 

Han vant Afrikamesterskapet i friidrett 2004, for tredje gang på rad. Året etter, i det sørafrikanske mesterskapet i friidrett, satte han ny afrikarekord i slegge, med 80,63 meter. I VM i friidrett 2005 fikk han 15. beste resultat i innledningsrunden, og gikk dermed ikke til finalen. To av utøverne som slo ham er imidlertid tatt i doping etter VM, derfor står han i dag med 13. beste resultat.

I Samveldelekene 2006 fikk han en ny bronsemedalje, denne gangen bak Stuart Rendell (som i 1998) og James Steacy. Han vant sitt fjerde afrikamesterskap i Afrikamesterskapet i friidrett 2006, med ny mesterskapsrekord på 77,55 meter. I september deltok han på nytt i Verdenscupen i friidrett, og kom denne gangen på 7.-plass. Han vant Panafrikanske leker 2007, dette var de tredje panafrikanske lekene på rad han vant sleggekast. Han satte også ny mesterskapsrekord for tredje gang, med 76,73 meter. Han deltok i VM i friidrett 2007, men greide bare 71,07 meter i kvalifiseringen, og gikk ikke til finalen.

Han ble afrikansk mester for femte gang i Afrikamesterskapet i friidrett 2008 i Addis Abeba, der han forbedret mesterskapsrekorden til 77,72 meter. Da han ble sørafrikansk mester i 2009 var dette hans 14. seier på rad, og han tangerte med det Cecil McMasters antall nasjonale titler for Sør-Afrika. Han fikk ingen godkjente kast i VM i friidrett 2009. 

2010-tallet
I Afrikamesterskapet i friidrett 2010 måtte han se seg slått av egyptiske Mohsen Mohamed Anani, og kom på 2.-plass, foran Mostafa Al-Gamel. Han kom på 7.-plass i Verdenscupen i friidrett 2010 i Split, og vant Samveldelekene 2010 i New Delhi. 

I Panafrikanske leker 2011 kom han på 2.-plass bak Mostafa Al-Gamel, men foran Hassan Mohamed Mahmoud. Han vant Afrikamesterskapet i friidrett 2012 i Porto-Novo i Benin, og deltok i VM i friidrett 2013, men ble igjen slått ut i kvalifiseringsrunden etter kast på 71,42 meter. 

Egyptiske Mostafa Al-Gamel vant Afrikamesterskapet i friidrett 2014, med Harmse på 2.-plass, og Al-Gamel fratok også Harmse mesterskapsrekorden, med et bestekast på 79,09 meter. I Panafrikanske leker 2015 kom Harmse også på 2.-plass bak Mostafa Al-Gamel, der Nicolas Li Yun Fong tok bronsen.

Referanser
----------

1. ↑   World Athletics Database, World Athletics utøver-ID 133214[Hentet fra Wikidata]
2. ↑  IAAF - *Samaai, Semenya and Van Niekerk shine at South African Championships* , besøkt 18. april 2016.
3. ↑  Banner of Truth - *Christian Athlete Refuses to Take Part in Olympics*, besøkt 29. desember 2015.
4. ↑  GBR Athletics - *African Championships*, besøkt 29. desember 2015.
5. ↑  Commonwealth Games Federation - *Games Results: Athletics - September 1998 - Hammer MEN Final* Arkivert 4. mars 2016 hos Wayback Machine. besøkt 29. desember 2015.
6. ↑  Todor66 - *Men Hammer Throw Athletics VII All Africa Games Johannesbourg (RSA) 1999* Arkivert 17. april 2014 hos Wayback Machine. besøkt 29. desember 2015.
7. ↑  IAAF - *9th IAAF World Cup in Athletics > Hammer Throw - men*, besøkt 29. desember 2015.
8. ↑  IAAF - *African record for Harmse – South African Championships*, besøkt 29. desember 2015.
9. ↑  IAAF - *10th IAAF World Championships in Athletics > Hammer Throw - men*
10. ↑  15th African Athletics Championships 9-13, Aug 2006 - *Hammer Men Final ; Official result* Arkivert 22. august 2006 hos Wayback Machine. besøkt 29. desember 2015.
11. ↑  IAAF - *11th IAAF World Championships in Athletics > Hammer Throw - men*, besøkt 29. desember 2015.
12. ↑  CAA - *14/03/2009 Mokoena shines at Yellow Pages SA Senior Championships*[*død lenke*], besøkt 29. desember 2015.
13. ↑  17th CAA Safaricom African Senior Athletics Championships Arkivert 23. juli 2011 hos Wayback Machine. besøkt 29. desember 2015.

Eksterne lenker
---------------

* (en) Chris Harmse – Commonwealth Games Federation Rediger på Wikidata

* (en) Chris Harmse – World Athletics Rediger på Wikidata

* (en) Chris Harmse – Track and Field Statistics Rediger på Wikidata
* (en) Profil hos All-Athletics Arkivert 4. mars 2016 hos Wayback Machine.
* (en) Profil hos Eurosport (arkivert)

  


| * v
* d
* r
Samveldemestere i sleggekast, menn |
| --- |
| 
* 1930: Malcolm Nokes
* 1934: Malcolm Nokes
* 1938: George Sutherland
* 1950: Duncan Clark
* 1954: Muhammad Iqbal
* 1958: Mike Ellis
* 1962: Howard Payne
* 1966: Howard Payne
* 1970: Howard Payne
* 1974: Ian Chipchase
* 1978: Peter Farmer
* 1982: Robert Weir
* 1986: David Smith
* 1990: Sean Carlin
* 1994: Sean Carlin
* 1998: Stuart Rendell
* 2002: Mick Jones
* 2006: Stuart Rendell
* 2010: Chris Harmse
* 2014: James Steacy
* 2018: Nick Miller

 |